ชาวบ้านคำเจริญ นำใบลำต้นมันสำปะหลังสับตากแดด ขายเป็นอาหารวัวสร้างรายได้
ชาวไร่กาฬสินธุ์ พลิกวิกฤติแล้งเป็นโอกาสนำลำต้นและใบมันสำปะหลังมาบดแล้วตากแห้ง บรรจุกระสอบนำส่งขายให้กับฟาร์มเลี้ยงวัว เพื่อใช้เป็นอาหารแทนหญ้าและฟางข้าวที่ขาดแคลน ชี้ มีโปรตีนและไขมันสูงเมื่อวันที่ 13 ก.พ.2563 จากการติดตามสภาพอากาศและการประกอบอาชีพของประชาชนชาว จ.กาฬสินธุ์ ในช่วงฤดูแล้ง นอกเขตใช้น้ำชลประทาน พบสองสามีภรรยา ชาวบ้านคำเจริญ หมู่ 9 ต.เว่อ อ.ยางตลาด หันมาประกอบอาชีพทำอาหารสัตว์ โดยการบดลำต้น และใบของต้นมันสำปะหลัง เพื่อขายให้กับเพื่อนบ้านที่เลี้ยงวัวและส่งขายให้กับฟาร์มเลี้ยงวัวนายบัวศรี หินศิลา อายุ 58 ปี ชาวบ้านคำเจริญ กล่าวว่า ในฤดูแล้งหญ้าที่จะให้สัตว์เลี้ยงแห้งตาย ขณะที่ฟางข้าวที่กักตุนไว้ก็ขาดแคลน ทำให้สัตว์เลี้ยงผอมโซ เพราะกินอาหารไม่เต็มที่ จากที่กล่าวมาตนเองจึงได้พลิกวิกฤติเป็นโอกาส นำลำต้นและใบมันสำปะหลังมาบดแล้วตากแห้ง เพื่อบรรจุกระสอบนำส่งขายให้กับฟาร์มเลี้ยงวัวมาตั้งแต่ปี 2557 ทั้งนี้ ได้แนวคิดและวิธีการทำมาจากญาติชาว จ.อุดรธานี ขายให้กับเกษตรกรผู้เลี้ยงวัวทั่วไป ต่อมามีเจ้าของฟาร์มวัวมาติดต่อ ตลาดจึงกว้างขึ้น โดยบรรจุกระสอบ 15 กก. จำหน่ายกระสอบละ 100 บาทชาวบ้านคำเจริญ ผู้ทำอาหารสัตว์ส่งขาย กล่าวอีกว่า จากการที่นำลำต้นมันสำปะหลังมาบดรวมกับใบมันสำปะหลัง เพื่อเป็นอาหารสัตว์เลี้ยง ได้รับความนิยมมากขึ้นเรื่อยๆ มีทั้งผลิตไว้สำรองเพื่อขายให้เพื่อนบ้านที่เลี้ยงวัว และผลิตเพื่อส่งขายฟาร์มวัว ทั้งนี้ มันสำปะหลังของตนที่ปลูกไว้ประมาณ 4 ไร่จึงไม่เพียงพอ จึงต้องตะเวนหาซื้อจากชาวบ้าน เพื่อให้เพียงพอต่อความต้องการของลูกค้า โดยปัจจุบันมีแหล่งรับซื้อ 6 แห่ง ในพื้นที่ อ.กันทรวิชัย และ อ.บรบือ จ.มหาสารคามนายบัวศรี กล่าวด้วยว่า ลำต้นมันสำปะหลังบดดังกล่าว ได้รับการรับรองคุณค่าอาหารจากศูนย์วิจัยอาหารสัตว์ มีโปรตีน และไขมันสูง บำรุงน้ำนม จัดส่งเดือนละประมาณ 5 เที่ยว รายได้เที่ยวละ 6000 บาท โดยรายได้พอเลี้ยงครอบครัว ที่สำคัญได้มีอาหารให้สัตว์เลี้ยงกินในช่วงฤดูแล้ง เพื่อทดแทนหญ้าสดและฟางข้าวที่ขาดแคลน.
ชาวไร่กาฬสินธุ์ พลิกวิกฤติแล้งเป็นโอกาสนำลำต้นและใบมันสำปะหลังมาบดแล้วตากแห้ง บรรจุกระสอบนำส่งขายให้กับฟาร์มเลี้ยงวัว เพื่อใช้เป็นอาหารแทนหญ้าและฟางข้าวที่ขาดแคลน ชี้ มีโปรตีนและไขมันสูง
ภัยแล้ง,อาหารสัตว์,บ้านคำเจริญ,บัวศรี หินศิลา,ต้นมันสำปะหลัง,อ.ยางตลาด,กาฬสินธุ์,ข่าวทั่วไป